OpenLLM-France/wikimedia huggingface dataset:
# Funchalgo katedrala

Funchalgo katedrala (portugesez: Sé do Funchal), Funchalen, Madeira uhartean, Portugalgo kolonizazioaren garaitik birtualki ukitu gabe iraun duen eraikin bakanetakoa da. Manueldar eta gotiko garaiko ezaugarri estilistiko bereizgarriak ditu. Funchaleko elizbarrutiko katedrala da eta uhartearen eliza nagusia. Funchaleko gotzaindegia, bere garaian, munduko elizbarrutirik handiena izan zen, portugesek aurkitutako lurralde guztiak hartzen baitzituen, Brasildik Japoniara.

## Historia

XV. mendeko 90eko hamarkadan, Manuel I.a Portugalgoak Pêro Anes arkitektoa bidali zuen Funchalgo katedralaren diseinuan lan egiteko. Eraikina 1514an amaitua zegoen. 1508an, Funchal hiri mailara igo zutenean, ordurako tenpluan meza ematen zuten.
Dorrearen errematea eta xehetasun gehiago 1517-1518 urteen inguruan amaitu ziren.

## Ezaugarriak

Funchal katedralaren barruan, Kapera Nagusiko errezela gotiko batez errematatua dagoen erretaula bereziki deigarria da. Urre-koloreko zur landuzko poliptiko handia du, eta zur gaineko olio-pinturaz eta eskulturez osatuta dago.
Katedralean, absideko euskarriak nabarmentzen dira. Bertan, santuak, profetak eta apostoluak ikus daitezke XVI. mendeko jantzietan. Eserlekuen euskarrien xehetasunetan Madeiraren bizitzaren zenbait alderdi ikus daitezke, hala nola, banana sorta bat garraiatzen duen kerubin bat eta ardoz betetako zahagi bat kargatzen duen beste bat.
Elizak Manuel I.a erregeak eskainitako prozesio-gurutze aparta gordetzen du. Zilarrezko kultuko alfaia hau Portugalgo manuelen urregintzako maisulanetako bat da.

## Iruditegia

* Katedrala arratsean.
* Leiho bat.
* Barruko ikuspegia.
* Sabaiaren mudejar apaingarriak.
* Kapera Nagusiko poliptikoa.
* Apaingarria.

## Erreferentziak

* ↑ https://www.visitportugal.com/es/content/se-catedral-do-funchal
* ↑ http://www.monumentos.gov.pt/site/app_pagesuser/SIPA.aspx?id=5015
* ↑ https://visitmadeira.com/es/que-hacer/apasionados-por-la-cultura/patrimonio/monumentos-y-arquitectura/catedral-de-funchal/
* ↑ Serrão, Vítor (2001). História da arte em Portugal: o renascimento e o maneirismo. Lisboa: Editorial Presença. 132-134.or.

## Kanpo estekak

* Datuak: Q1004331
* Multimedia: Sé do Funchal / Q1004331
# Évorako katedrala

Évorako katedrala (portugesez: Sé Évora) Évora hiriko monumentu garrantzitsu eta zaharrenetakoa da. Portugalgo Erdi Aroko katedral handiena da eta gotiko estiloaren adibide onena. Hiriaren erdigune historikoarekin batera 1986an UNESCOk Gizateriaren Ondare izendatu zuen.

## Historia

Geraldo "Beldurgabeak" (Geraldo Sem Pavor) 1166an Évora konkistatu eta Andre Mariaren omenezko katedrala eraikitzeari ekin zitzaion. 1184 eta 1204 artean eraiki zuten baina nahiko txikia zen eta 1340rako handitua zegoen estilo gotikoan.
Hurrengo mendeetan ere hainbat zabalkunde izan zituen, klaustro gotikoa (XIV mendean), manueldar estiloko Esporãoren kapera (XVI mendean) eta kapera barroko ikusgarria (XVIII mendean).
XVI eta XVII mendeetan Évorako polifonia eskolaren egoitza izan zen, Portugalgo musikan eragin handia izan zuena.

## Egitura

Katedralaren aurrealdea granito arroxazkoa da eta Lisboako katedralaren antz handia dauka.
XVI mendeko bi dorre handiren artean nartexa (ataria) dago. Dorreek orratz koniko desberdinak dituzte, bietako bat teilaz estalia dago. Portugalgo katedral askotan ohikoa den bezala hormek gaztelu itxura ematen dioten krenelazioak dituzte.
Barnekaldea ere Lisboako katedralaren antzeko oinarriaz diseinatu zuten 1280 eta 1340 artean, estilo erromanikoan. Koroa 1562an eraiki zuten haritz egurrez Anberesko eskultoreek. Kapera nagusia 1718 eta 1746 artean berreraiki zuten erabat.
XVI mendeko klaustro gotikoaren erpin bakoitzean ebanjelista baten marmolezko estatua dago.

## Iruditegia

* Kapera nagusia.
* Klaustroa.
* Klaustroa.

## Kanpo estekak

* Datuak: Q650037
* Multimedia: Sé Catedral de Évora / Q650037
# Guardako katedrala

Guardako katedrala (portugesez: Sé de Guarda) Portugalgo Guarda hirian kokatzen den katedrala da.

## Historia

Guarda Antso I.a Portugalgoak sortu zuen 1199 urtean, diozesia Egitaniatik bertara pasatzerakoan eta katedrala eraikitzeari ekin zion. Erromanikoa zen baina ez zuen asko iraun, beste bat eraiki baitzuten bere lekuan, hau ere nahiko xumea. 1390an Katedral handia eraikitzen hasi ziren, gaur egungoa, eta 1540an bukatu zuten.
Hasieran egindako habearteak gotikoak ziren baina XVI mendean manueldar estiloa nagusitu zen.
Hurrengo mendeetan elementu berriak gehitu zitzaizkion, denetan aipagarriena organo barrokoa.

## Iruditegia

* Katedrala alde zaharraren barnean.
* Aurrealdea.
* Barnealdea.
* Antso I.aren estatua.

## Kanpo estekak

* Datuak: Q3487144
* Multimedia: Sé da Guarda / Q3487144
# Nazioarteko Xake Federakuntza

Nazioarteko Xake Federakuntza (edo FIDE frantsezezko Federation International des Echecs izenaren laburduratik), xakea nazioartean biltzen eta ordezkatzen duen elkartea da.
1924ko uztailaren 24an Parisen (Frantzia) sortu zen eta bere lema "Gens una sumus" da (latinez "familia bat gara").
Egoitza ofiziala Lausanan (Suitza), baina egoitza operatiboa Atenasen (Grezia) du. Gainera Elistan (Kalmukia, Errusia) duen bulegotik federazioaren elo sistema eta nazioarteko xake tituluen erregistroaren kudeaketa egiten du.
Munduko xake Txapelketa antolatzen du.

## Gizonezkoen Xake Olimpiadak

| # | Urtea | Ostalaria | Urrezko domina | Zilarrezko domina | Bronrzezko domina |
| I | 1927 | Londres | Hungaria 40 | Danimarka 38½ | Erresuma Batua 36½ |
| II | 1928 | Haga | Hungaria 44 | AEB 39½ | Polonia 37 |
| III | 1930 | Hanburgo | Polonia 48½ | Hungaria 47 | Alemania 44½ |
| IV | 1931 | Praga | AEB 48 | Polonia 47 | Txekoslovakia 46½ |
| V | 1933 | Folkestone | AEB 39 | Txekoslovakia 37½ | Suedia 34 |
| VI | 1935 | Varsovia | AEB 54 | Suedia 52½ | Polonia 52 |
| VII | 1937 | Stockholm | AEB 54½ | Hungaria 48½ | Polonia 47 |
| VIII | 1939 | Buenos Aires | Alemania 36 | Polonia 35½ | Estonia 33½ |
| IX | 1950 | Dubrovnik | Jugoslavia 45½ | Argentina 43½ | Alemania 40½ |
| X | 1952 | Helsinki | Sobietar Batasuna 21 | Argentina 19½ | Jugoslavia 19 |

## Kanpo estekak

* Datuak: Q102178
* Multimedia: FIDE / Q102178
# Errepublikazaletasuna Gipuzkoan

Errepublikazaletasuna Gipuzkoan, XIX. mendetik XIX. menderarte Gipuzkoan errepublikaren (Espainiako zein Euskal Herrikoa) aldeko joerari deritzo.
# María Isabel Urrutia

María Isabel Urrutia Ocoró (Candelaria, Valle del Cauca, 1965eko martxoaren 25a) Kolonbiako pisu-jasotzaile erretiratua eta politikaria da. Kolonbiako Kirol Ministroa izan zen Gustavo Petroren gobernuan.
Urrezko domina irabazi zuen 2000. urteko Sidneyko Olinpiar Jokoetan. 1990 eta 1994 urteetan munduko txapelduna izan zen Halterofiliako Munduko Txapelketan. Gainera, Kolonbiako Ordezkarien Ganberako kidea izan zen 2002tik 2010era bitartean.
Candelarian jaio bazen ere, umea zela Calira joan zen bizitzera bere familiarekin batera. 4 anaia ditu.

## Referencias

* 1 2 Espectador, El. (2022-08-07). «ELESPECTADOR.COM» ELESPECTADOR.COM.
* ↑ Medallistas colombianos en la historia. 31 de octubre de 2005.
* ↑ 'Esa medalla era para mí. Me la habían guardado'. 20 de septiembre de 2015.
* ↑ «Discovery Channel filmó la vida de María Isabel» El País 9 de junio de 2003.
# Lapp Holding

Lapp Holding SE konexio-teknologien alorreko Lapp-Gruppe enpresa-taldearen ama enpresa da, Alemaniako Stuttgart hirian egoitza duena. Societas Europaea sozietate-motako estatus juridikoa duen enpresa honen akzio guztiak Lapp familiaren esku daude.

## Historia

1959an Ursula Ida Lappek eta bere senar Oskar Lapp ingeniariak UI Lapp KG enpresa eratu zuten Stuttgarten eurek asmatu zuten Ölflex kablea, industrialki fabrikatutako kolore-kodedun lehenengo kontrol-kable industrial malgua, ekoizteko eta merkaturatzeko. 1979an nazioartekotu zen Ameriketako Estatu Batuetan Alemaniatik kanpoko lehen sukurtsala irekiz. 1987ko apirilaren 25ean Oskar Lapp hil ondoren, Ursulak eta bere semeek, Andreas eta Siegbert Lapp, konpainiaren kudeaketa bere gain hartu zuten.
2021eko apirilaren 25ean Ursula hil zen 90 urte zituela. 2022an familia-enpresaren bigarren belaunaldiak, Andreas eta Siegbert anaiek, enpresaren kudeaketa Matthias Lappen esku utzi zuen, Siegberten semerik zaharrena dena.
Gaur egun, Lappek 4.500 langile baino gehiago ditu mundu osoan eta munduko kable hornitzailerik nagusienetako bat da.

## Erreferentziak

* ↑ (Alemanez) Lang, Rainer. «Oskar Lapp revolutionierte die Kabeltechnik: „Ein genialer Tüftler“» Südwest Presse (Noiz kontsultatua: 2025-03-19).
* ↑ (Gaztelaniaz) Lapp Kabel España, S.L.U.. (2021-04-29). «Fallece Ursula Ida Lapp, fundadora de Lapp» Interempresas (Noiz kontsultatua: 2025-03-19).
* ↑ (Ingelesez) Lapp Group. History of Lapp Group. (Noiz kontsultatua: 2025-03-19).

## Kanpo estekak

* Lapp Groupen webgunea
# María Isabel Urrutia

María Isabel Urrutia Ocoró (Candelaria, Valle del Cauca, 1965eko martxoaren 25a) Kolonbiako pisu-jasotzaile erretiratua eta politikaria da. Kolonbiako Kirol Ministroa izan zen Gustavo Petroren gobernuan.
Urrezko domina irabazi zuen 2000. urteko Sidneyko Olinpiar Jokoetan. 1990 eta 1994 urteetan munduko txapelduna izan zen Halterofiliako Munduko Txapelketan. Gainera, Kolonbiako Ordezkarien Ganberako kidea izan zen 2002tik 2010era bitartean.
Candelarian jaio bazen ere, umea zela Calira joan zen bizitzera bere familiarekin batera. 4 anaia ditu.

## Erreferentziak

* 1 2 Espectador, El. (2022-08-07). «ELESPECTADOR.COM» ELESPECTADOR.COM.
* ↑ Medallistas colombianos en la historia. 31 de octubre de 2005.
* ↑ 'Esa medalla era para mí. Me la habían guardado'. 20 de septiembre de 2015.
* ↑ «Discovery Channel filmó la vida de María Isabel» El País 9 de junio de 2003.
# Leonor Elias Herrero

Leonor Elias Herrero (Soto de Cameros, Errioxa 1861) Gallarta eta Trapagarango maistra izan zen​. II.Errepublikako gobernuak Lanaren Domina eman zion Trapagaranen irakaskuntzan egin zuen ibilbideagatik​. Egun, Trapagarango kale batek bere izena dauka.

## Biografia

18 urte zituenean, Errioxatik Gallartara joan zen bizitzera eta bertako maistra bihurtu zen ikasketak bukatu zituenean. Ondoren, 1882an, 22 urte zituela, Trapagaranera ezkondu zen, orduko idazkariarekin, Daniel Dacobarekin. Orduan hasi zen Trapagaranen eskolak ematen, garai hartako La Escontrilla eskolan, hain zuzen ere, Olaso jauregiaren ondoko eremuan zegoena.
Leonor Eliasen senarrak une latzak bizi izan zituen udaleko lanean; horrek maistrarengan ere izan zuen eragina.
Leonor Eliasek hainbat seme-alaba izan zituen Daniel Dacobarekin​, baina senarra hil zitzaionean, oso arazo larriak izan zituen. Izan ere, maistra soldata zeukan arren, txikiegia zen etxea eta familia aurrera eramateko; beraz, apopiloak hartu behar izan zituen bere maistra-etxean.

## Maistra-lana

Leonor Eliasek 4 urtetik 14 urte bitarteko neskei eman zizkien eskolak La Eskontrilla ikastetxean. 70 urte izan arte segitu zuen irakaskuntzan; guztira 3 belaunaldiko nesken maistra izan zen.
Zenbait ikasgai eman zituen; besteak beste, Espainako historia, historia sakratua, gramatika edo ekonomia. Garai hartan, eskola materiala ez zen oso ugaria, oinarrizkoa baino ez zegoen; arbelak, mapak, taulak, koadernoak, arkatzak, konpasak... Hala ere, neska guztientzat zeuden liburuak, historia sakratuaren liburua izan ezik; ikasle batek ozen irakurriz ematen zuen ikasgai hori.
* ↑ , https://www.trapagaran.net/es-ES/Noticias/Paginas/20131213_Calendario2014.aspx or..
* ↑ 2014EGUTEGIA/CALENDARIO. , https://www.trapagaran.net/es-ES/Noticias/2013/20131213_calendario_trapaga.pdf or..
* ↑ Bizkaiko Elizaren Artxibo Historikoa: Sacramento: MATRIMONIOS-Registros originales Fecha: 1882-09-30 Diócesis Bilbao/ Territorio histórico: BIZKAIA Localidad: Abanto y Ciérvana-Abanto Zierbena-Gallarta Parroquia: 16020 Santos Juliana y Antonio de Padua Fondo: 01.02.01.004 ID: 272840/ Código de Referencia: ES/AHEB-BEHA/F006.004 (0066/001-00) Signatura: 0066/001-00 (Sig.Antigua: 0010/001-00) Página/folio: p. 009
* ↑ Archivo Foral de Bizkaia: Archivo Municipal de Valle de Trapaga - Trapagaran SIGNATURA: VALLE DE TRAPAGA - TRAPAGARAN 0641/008 DATA: 1885-1887
* ↑ Archivo Foral de Bizkaia: Archivo Municipal de Valle de Trapaga - Trapagaran SIGNATURA: VALLE DE TRAPAGA - TRAPAGARAN 0708/003/004 DATA: 1906 / 1919
* ↑ , https://hemerotecadigital.bne.es/hd/pdf?oid=0003108922 or..
* ↑ (Gaztelaniaz) PPLL. (2013-12-17). «Un calendario lleno de personajes ilustres» El Correo (Noiz kontsultatua: 2025-03-19).
# Gustavo Petro

Gustavo Francisco Petro Urrego (Ciénaga de Oro, Kolonbia, 1960ko apirilaren 19a) kolonbiar ekonomialaria eta politikaria da. Kolonbiako presidente karguaren zina egin zuen 2022ko uztailaren 7an eta herrialdeko historiako lehen ezkerreko presidentea da.
Ekonomian graduatua da Kolonbiako Externado Unibertsitatean.

## Bizitza

1960ko apirilaren 19an jaio zen Ciénaga de Oron. Andrés Gustavo Petro Sierra irakaslearen eta Clara Nubia Urregoren semea.
1977an M-19 gerrillako kide egin zen. Gerrillari garaian Aureliano komandante aliasa erabili zuen Gabriel García Márquezen Cien años de soledad eleberriko Aureliano Buendía koronela pertsonaiarengatik. 1984an, M-19aren su-etenarekin eta baketze-elkarrizketekin (Corintoko akordioak) batera, M-19ko kide zela ezagutzera eman zuen, Zipaquiráko zinegotzia zenean . 1985ean Kolonbiako Armada Nazionalak atxilotu zuen armak eramateagatik eta konspiratzea egotzita. 1987an aske utzi zuten.
Bake-prozesuarekin gerrillatik desmobilizatu ziren beste kide batzuekin M-19 Aliantza Demokratikoa sortu zuen. 1997an Bide Alternatiboa mugimendura joan zen M-19 Aliantza Demokratikoko beste kide batzuekin batera. 2006 eta 2010 bitartean Polo Demokratiko Alternatiboa alderdi politikoko kide izan zen. 2011n Aurrerakoiak Mugimendua sortu zuen, ondoren Kolonbia Gizatiarra izena hartu zuena.
2012 eta 2015 bitartean Bogotako alkatea izan zen.
2018ko Kolonbiako Presidentetzarako Hauteskundeetan Kolonbia Gizatiarra alderdiaren presidentegaia izan zen. Kolonbiako Zentro Demokratikoko Iván Duque Márquezek irabazi zituen hauteskundeak eta Petroren hautagaitzak bigarren egin zuen. Hauteskundeen ondoren senatua osatu zenean, Kolonbiako Errepublikako senatari-karguan zin egin zuen.
2022ko Kolonbiako Presidentetzarako Hauteskundeetan Kolonbia Gizatiarra alderdiaren presidentegaia izan zen. Bigarren itzulian, hauteskundeak irabazi eta Kolonbiako presidentea bihurtu zen.

## Erreferentziak

* ↑ «Gustavo Petro M19 talde gerrillariko kide ohiak hartu du Bogotako alkate kargua, eta kalean armak eramatea debekatu du» Berria 2012-01-02 (Noiz kontsultatua: 2022-01-02).
* ↑ «Petro eta Hernandez lehiatuko dira Kolonbiako bozen bigarren itzulian» Berria 2022-05-30 (Noiz kontsultatua: 2025-03-19).
* ↑ «Kolonbiak «bigarren aukera» duela esanez hartu du kargua Petrok» Berria 2022-08-09 (Noiz kontsultatua: 2025-03-19).

## Kanpo estekak

* Datuak: Q704022
* Multimedia: Gustavo Petro / Q704022
# Leonor Elias Herrero

Leonor Elias Herrero (Soto de Cameros, Errioxa 1861) Gallarta eta Trapagarango maistra izan zen​. II.Errepublikako gobernuak Lanaren Domina eman zion Trapagaranen irakaskuntzan egin zuen ibilbideagatik​. Egun, Trapagarango kale batek bere izena dauka.

## Biografia

18 urte zituenean, Errioxatik Gallartara joan zen bizitzera eta bertako maistra bihurtu zen ikasketak bukatu zituenean. Ondoren, 1882an, 22 urte zituela, Trapagaranera ezkondu zen, orduko idazkariarekin, Daniel Dacobarekin. Orduan hasi zen Trapagaranen eskolak ematen, garai hartako La Escontrilla eskolan, hain zuzen ere, Olaso jauregiaren ondoko eremuan zegoena.
Leonor Eliasen senarrak une latzak bizi izan zituen udaleko lanean; horrek maistrarengan ere izan zuen eragina.
Leonor Eliasek hainbat seme-alaba izan zituen Daniel Dacobarekin​, baina senarra hil zitzaionean, oso arazo larriak izan zituen. Izan ere, maistra soldata zeukan arren, txikiegia zen etxea eta familia aurrera eramateko; beraz, apopiloak hartu behar izan zituen bere maistra-etxean.

## Maistra-lana

Leonor Eliasek 4 urtetik 14 urte bitarteko neskei eman zizkien eskolak La Eskontrilla ikastetxean. 70 urte izan arte segitu zuen irakaskuntzan; guztira 3 belaunaldiko nesken maistra izan zen. Egindako lan horregatik guztiagatik, hain zuzen, eman zioten Lanaren Domina.
Zenbait ikasgai eman zituen; besteak beste, Espainako historia, historia sakratua, gramatika edo ekonomia. Garai hartan, eskola materiala ez zen oso ugaria, oinarrizkoa baino ez zegoen; arbelak, mapak, taulak, koadernoak, arkatzak, konpasak... Hala ere, neska guztientzat zeuden liburuak, historia sakratuaren liburua izan ezik; ikasle batek ozen irakurriz ematen zuen ikasgai hori.
* ↑ , https://www.trapagaran.net/es-ES/Noticias/Paginas/20131213_Calendario2014.aspx or..
* ↑ 2014EGUTEGIA/CALENDARIO. , https://www.trapagaran.net/es-ES/Noticias/2013/20131213_calendario_trapaga.pdf or..
* ↑ Bizkaiko Elizaren Artxibo Historikoa: Sacramento: MATRIMONIOS-Registros originales Fecha: 1882-09-30 Diócesis Bilbao/ Territorio histórico: BIZKAIA Localidad: Abanto y Ciérvana-Abanto Zierbena-Gallarta Parroquia: 16020 Santos Juliana y Antonio de Padua Fondo: 01.02.01.004 ID: 272840/ Código de Referencia: ES/AHEB-BEHA/F006.004 (0066/001-00) Signatura: 0066/001-00 (Sig.Antigua: 0010/001-00) Página/folio: p. 009
* ↑ Archivo Foral de Bizkaia: Archivo Municipal de Valle de Trapaga - Trapagaran SIGNATURA: VALLE DE TRAPAGA - TRAPAGARAN 0641/008 DATA: 1885-1887
* ↑ Archivo Foral de Bizkaia: Archivo Municipal de Valle de Trapaga - Trapagaran SIGNATURA: VALLE DE TRAPAGA - TRAPAGARAN 0708/003/004 DATA: 1906 / 1919
* ↑ , https://hemerotecadigital.bne.es/hd/pdf?oid=0003108922 or..
* ↑ Mundo grafico egunkaria: 1930-08-20 (46.orrialdea)
* ↑ (Gaztelaniaz) PPLL. (2013-12-17). «Un calendario lleno de personajes ilustres» El Correo (Noiz kontsultatua: 2025-03-19).
# Nazioarteko Xake Federakuntza

Nazioarteko Xake Federakuntza (edo FIDE frantsezezko Federation International des Echecs izenaren laburduratik), xakea nazioartean biltzen eta ordezkatzen duen elkartea da.
1924ko uztailaren 24an Parisen (Frantzia) sortu zen eta bere lema "Gens una sumus" da (latinez "familia bat gara").
Egoitza ofiziala Lausanan (Suitza), baina egoitza operatiboa Atenasen (Grezia) du. Gainera Elistan (Kalmukia, Errusia) duen bulegotik federazioaren elo sistema eta nazioarteko xake tituluen erregistroaren kudeaketa egiten du.
Munduko xake Txapelketa antolatzen du.

## Gizonezkoen Xake Olimpiadak

| # | Urtea | Ostalaria | Urrezko domina | Zilarrezko domina | Bronrzezko domina |
| I | 1927 | Londres | Hungaria 40 | Danimarka 38½ | Erresuma Batua 36½ |
| II | 1928 | Haga | Hungaria 44 | AEB 39½ | Polonia 37 |
| III | 1930 | Hanburgo | Polonia 48½ | Hungaria 47 | Alemania 44½ |
| IV | 1931 | Praga | AEB 48 | Polonia 47 | Txekoslovakia 46½ |
| V | 1933 | Folkestone | AEB 39 | Txekoslovakia 37½ | Suedia 34 |
| VI | 1935 | Varsovia | AEB 54 | Suedia 52½ | Polonia 52 |
| VII | 1937 | Stockholm | AEB 54½ | Hungaria 48½ | Polonia 47 |
| VIII | 1939 | Buenos Aires | Alemania 36 | Polonia 35½ | Estonia 33½ |
| IX | 1950 | Dubrovnik | Jugoslavia 45½ | Argentina 43½ | Alemania 40½ |
| X | 1952 | Helsinki | Sobietar Batasuna 21 | Argentina 19½ | Jugoslavia 19 |
| XI | 1954 | Amsterdam | Sobietar Batasuna 34 | Argentina 27 | Jugoslavia 26½ |
| XII | 1956 | Mosku | Sobietar Batasuna 31 | Jugoslavia 26½ | Hungaria 26½ |
| XIII | 1958 | Munich | Sobietar Batasuna 34½ | Jugoslavia 29 | Argentina 25½ |
| XIV | 1960 | Leipzig | Sobietar Batasuna 34 | AEB 29 | Jugoslavia 27 |
| XV | 1962 | Varna | Sobietar Batasuna 31½ | Jugoslavia 28 | Argentina 26 |
| XVI | 1964 | Tel Aviv | Sobietar Batasuna 36½ | Jugoslavia 32 | Alemania 30½ |
| XVII | 1966 | Habana | Sobietar Batasuna 39½ | AEB 34½ | Hungaria 33½ |
| XVIII | 1968 | Lugano | Sobietar Batasuna 39½ | Jugoslavia 31 | Bulgaria 30 |
| XIX | 1970 | Siegen | Sobietar Batasuna 27½ | Hungaria 26½ | Jugoslavia 26 |
| XX | 1972 | Skopje | Sobietar Batasuna 42 | Hungaria 40½ | Jugoslavia 38 |
| XXI | 1974 | Niza | Sobietar Batasuna 46 | Jugoslavia 37½ | AEB 36½ |
| XXII | 1976 | Haifa | AEB 37 | Herbehereak 36½ | Ingalaterra 35½ |
| XXIII | 1978 | Buenos Aires | Hungaria 37 | Sobietar Batasuna 36 | AEB 35 |
| XXIV | 1980 | Valletta | Sobietar Batasuna 39 | Hungaria 39 | Jugoslavia 35 |
| XXV | 1982 | Luzerna | Sobietar Batasuna 42½ | Txekoslovakia 36 | AEB 35½ |
| XXVI | 1984 | Tesalonika | Sobietar Batasuna 41 | Ingalaterra 37 | AEB 35 |
| XXVII | 1986 | Dubai | Sobietar Batasuna 40 | Ingalaterra 39½ | AEB 38½ |
| XXVIII | 1988 | Tesalonika | Sobietar Batasuna 40½ | Ingalaterra 34½ | Herbehereak 34½ |
| XXIX | 1990 | Novi Sad | Sobietar Batasuna 39 | AEB 35½ | Ingalaterra 35½ |
| XXX | 1992 | Manila | Errusia 39 | Uzbekistan 35 | Armenia 34.5 |

## Kanpo estekak

* Datuak: Q102178
* Multimedia: FIDE / Q102178
# Setúbalgo Jesusen monasterioa

Setúbalgo Jesusen monasterioa (portugesez: Igreja do antigo Mosteiro de Jesus) Portugalgo Setúbal hirian dagoen monumentu ezagunena da, izan ere manueldar estiloan egindako lehenengotakoa baita. 1910an Monumentu nazional izendatua izan zen.

## Historia

Justa Rodrigues Pereira nobleak 1490an fundatu zuen Jesusen komentua hiriko harresietatik kanpora, eta 1491eatik aurrera Joanes II.a Portugalgoak patrozinatu zuen Diogo de Bopitaca arkitektuari eraikinaren diseinua enkargatuz. Elizaren lehenengo zatiak 1495erako burutu ziren. Urte horretan Joanes II.a hil eta Manuel I.a Portugalgoak jarraitu zuen eraikuntzarekin. Hasiera batean egurrezko sabaidun nabe bakarra egitekoa zen arren Manuel I.ak harrizko sabaidun hiru nabeko eliza egitea erabaki zuen. 1510an amaitu ziren lanak.
XVI mendean pizkundeko erretaula ezarri zen aldarean eta elizaren aurreko plazan bretxazko gurutze dotorea ezarri zen.

## Iruditegia

* Ataria.
* Aurrealdea.
* Gurutzea.
* Habearte nagusia.
* Barnealdeko azuleiuak.

## Kanpo estekak

* Datuak: Q3137311
* Multimedia: Convento de Jesus de Setúbal / Q3137311
# Jeronimotarren monasterioa

Jeronimotarren monasterioa (portugesez: Mosteiro dos Jerónimos) Portugalgo Lisboa hiriburuan dagoen monasterio ezaguna da. Tajo ibaiaren iparraldeko ertzean dago, Belem auzoan.

## Historia

Manuel I.a-k agindu zion Juan de Castillo arkitektoari monasterio eder bat diseina zezan, Vasco da Gama esploratzailea Indiatik itzuleia zela ospatzeko. Henrike Nabigatzaileak fundaturiko Ermida do Restelo ermitaren gainean eraikitzea erabaki zen, izan ere Vasco da Gamaren gizonek bertan errezatzen pasa baitzuten Indiarako bidaiaren aurreko gaua.
1514 urtean abiatu zituzten lanak, Diogo Boitaca arkitekto frantsesaren agindupean, baina 1516an, Juan de Castillok hartu zuen ardura. XVI mendean, elizako kaperak pizkundeko estiloan berreraiki ziren eta bertan hobiratu zituzten Manuel I.a eta haren familia, eta ondoren Portugalgo beste errege batzuk ere bai. 1850 urtean gehigarri bat egin zuten eta bertan dago Arkeologia Museo Nazionala. 1880an, Vasco de Gamaren gorpua hantxe hilobiratu zuten.
1983an UNESCO erakundeak Gizateriaren Ondare izendatu zuen.

## Ezaugarriak

Manueldar estiloan eraikia dago, hau da, gotikoa eta pizkundeko elementuak nahasten ditu. Bereziki aipagarriak dira atari nagusia eta albokoa, elizaren barnealdea eta klaustroa.

## Hilobiak

Bertan hobiratuta dauden pertsona ezagunenak honako hauek dira:
* Manuel I.a Portugalgoa
* Vasco da Gama nabigatzailea.
* Luís de Camões olerkaria.
* Fernando Pessoa idazlea.

## Iruditegia

* Monasterio guztiaren ikuspegia.
* Kanpoaldea.
* Kanpandorrea.
* Klaustroa.
* Sabaia.
* Aldare nagusia.

## Kanpo estekak

* (Portugesez)(Ingelesez) Monasterioaren webgune ofiziala
* Datuak: Q272781
* Multimedia: Mosteiro dos Jerónimos / Q272781